Greip (ansambel)

Vokaalansambel Greip on alates 2006. aastast tegutsev Pärnust pärit kuueliikmeline a cappella ansambel.

Pärnu koolinoorte vokaalansamblite konkursil "Kevadümin 2006" sai ansambel kulddiplomi. 2007. aastal võideti Kevadümina konkursil peaauhind. 

Lauluga "Helesinine roos" saavutas ansambel esikoha Alo Mattiiseni muusikapäevadel. 

Ansambel on kontserte andnud Soomes, Lätis, Leedus, Saksamaal ja peaaegu kõikjal Eestis. 

A cappella laulu viljeleva ansambli Greip repertuaarist võib leida nii rahulikke ballaade, džässilikke palu kui ka pop- ja folkmuusika töötlusi ning rokkmuusikat.IV Tallinna Noortekooride Festival 2025 neidudekooridele: Inspiratsioonikontsert Ansambli tutvustus Tallinna linna kodulehel. Vaadatud 25.10.2025.

23. veebruarist kuni 2. märtsini 2013 käis ansambel kontserdireisil Ameerikas, esineti New Yorgis ja Washingtonis.Ansambel Greip läheb Ameerikat avastama, Pärnu Postimees, 22.02.2013

Ansambli kuulsaima laulu "Vihma loits" videot oli sotsiaalmeedias 2021. aasta seisuga vaadatud ligi 2,4 miljonit korda.Ansambel Greip ETV saates "Hommik Anuga", 11.04.2021. 

 Liikmed 
Ansambli liikmed on Karin Leetsar, Mari Holm, Rauno Muttik, Reimo Kiisk, Kristo Ukanis ja Fred Rõigas.

 Saavutused 
 Kevadümin 2006 – esikoht
 Kevadümin 2007 – Grand Prix
 Alo Mattiisen muusikapäevad, üleriigiline konkurss – esikoht
 2009. aasta mais Leipzigis ülemaailmse a cappella ansamblite konkursi finaalis koht esikümnes
 VIII Pärnu Rahvusvaheline Koorifestival 2010 – hõbediplom
 Rahvamuusikatöötluste festival Moisekatsi Elühelü 2010 – Põlva linna eripreemia parimale laste- ja noortekollektiivile
 Rahvamuusikatöötluste festival Moisekatsi Elühelü 2011 – suurima üllataja eripreemia

Viited

Välislingid

 Greip Facebookis
 Ansambel Greip sai Leipzigi konkursil väärt kogemuse Pärnu Postimees, 27. mai 2009
 Ansambel Greip tunnistati festivalil parimaks noorteansambliks Pärnu Postimees, 27. aprill 2010
 Ansambel Greip ETV saates "Hommik Anuga", 11. aprill 2021

Kategooria:Eesti vokaalansamblid